"Ühelt poolt justkui räägiti linnale ja avalikkusele suunatud tegevusest, teiselt poolt kõlas läbi soov täita linnakassat," lausus Holsmer. "Kui linn  antud pinna maha müüb, läheb kolm kuud ja galerii tõstetakse tänavale."    "Kui tavaliselt müüakse linnavara avalikul enampakkumisel, siis antud juhul soovitakse seda teha eelläbirääkimistega pakkumiste käigus," sõnas Holsmer. "Selline muudatus lisab vaid kahtlusi müügi tegelike motiivide kohta. On ju teada, et seda pinda on juba aastaid soovinud omandada ametis oleva linnapea sõber, ärimees Aleksander Kofkin."    "Rahanduskomisjon otsustas eelnõu saata teisele lugemisele ja üldine  meelsus oli ikkagi see, et seda pinda ei peaks linn müüma," märkis Holsmer. "Seetõttu teeme ettepaneku koalitsioonile oma sõnad teoks teha ja eelnõu tagasi võtta."    Disainerite, Kuntsnike ja Arhitektide Liit, Eesti Kunstiakadeemia, Disainikeskus, Arhitektuurikeskus ning Disaini - ja Arhitektuurigalerii on saatnud linnavolikogule pöördumise, milles paluvad mitte müüa maha Disainigalerii alust pinda.